Ka liturgika valdkonnas avaldus Riia toomkapiitli soltumatus Saksa ordust. Riia kalendrisse viidi sisse pühi, mida ordu ei pühitsenud ja ei tähistatud ordu generaalkapiitli poolt kogu ordu territooriumil kehtestatud tähtpäevi. Riia kiriku liturgilistest raamatutest ei leia me mingeid jälgi ordule eriomastest riitustest ja liturgilistest tavadest. Riia toomhärrad ei kasutanud vist ka kapiitlisiseselt kanooniliste tundide pidamisel ordu breviaari ehk Notula't.